MATERNITA' Ta' Ġuże' CHETCUTI — Għid, tabib, għad baqa' 2 Għid, dan x'uġigħ hu — Bid-dmugħ f'għajnejha ħarset Fuq kwadru ta' Ġesu. Għal waqt stħajlet qed tara Anġli b'ward imdawrin, F'nofshom jaqbeż ferrieħi Tfajjel qisu l-Bambin. Ir-riħ, barra, qed jokrob Bħal ruħ li xebgħet tbati, 'Taqliba sħiħa fl-arja, Tregħid u xita. tagħti. Fil-leħħ tal-beraq jidhru Is-siġar tqal bil-ward Jiltwew u jniżżlu rashom Donnhom se' jmissu l-art. Leħen maħnuq jitniehed, — Għad baqa', għid, tabib — Tagħwiġ, twerżiq u biki, Għajat, krib u taqlib, 'Mma f'daqqa taqa' s-sikta U jieqaf it-tnehid…… - Fuq sodda mqallba twerżaq Tarbija tat-twelid,